text: Hátíðarlig løta í góðveðrinum í Víkarbyrgi
text: #000000
text: Í góðveðrinum í dag hava grindabátarnir í Vági verið vanligu útferðina, sum verður gjørd 2. Hvítusunnudag. Í dag gekk leiðin til Víkarbyrgis.
text: #000001
text: Veðrið var av tí allar fagrasta, tá grindabátarnir um 11 tíðina fyrrapartin fóru av Garðabrúgv í Vági. Nakrir bátar løgdu inn í keiini, har sluppin Johanna lá, júst afturkomin úr Scrabster, tí nakrir av monnunum skuldu við á ferðina til Víkarbyrgis.
text: #000002
text: Í Víkarbyrgi var stór fjøld av fólki at taka ímóti grindabátunum. Og umframt grindabátarnir úr Vági, høvdu sumbingar mannað Sunnbing, og tvøramenn og hovbingar komu við Naddoddi.
  Og fleiri motorbátar høvdu eisini leitað sær til Víkarbyrgis.
text: #000004
text: I Víkarbyrgi fór manningar í land og grindabátarnir vórðu fortoyaðir. Millum seinastu bátarnir at koma at landi var Oyrabáturin, har Heri Joensen, prestur eisini var við.
  Hátíðarligt at síggja prest í prestakjóla traðka í land av grindabáti uppá keiina í Víkarbyrgi.
text: #000005
text: Og klokkan trý var so úti-gudstænasta. Eli Poulsen í Sumba las inngangsbøn. Heri Joensen, prestur, prædikaði, og Frelsunarherurin í Vági, undir leiðslu av Ben Eli Dam, sungu og spældu undir sanginum.
  Ein sera góð og hátíðarlig løta í góðveðrinum í Víkarbyrgi, har eini 3-400 fólk vóru savnaði.
text: #000007
text: Eftir gudstænastuna var “farið uppá gólv” og eftir Flovin Bænadiktsson gekk leiðin aftur til Vágs.
text: #000008
text: Ein framúr góður dagur við grindabátum á ferð til Víkarbyrgis.
text: #000009